Kåre Elgmork
Store norske leksikon,Biologi,Vitenskapsgrener i biologien,Biologer,Zoologer
Kåre Elgmork var en norsk zoolog. Han ble dr.philos. i 1959 og var dosent (1964–1984) og professor i zoologi ved Universitetet i Oslo fra 1985. Hans felt var opprinnelig ferskvannsøkologi, men han er mest kjent for sine mangeårige studier av bjørn i Norge, spesielt i Vassfaret.
Han skrev bøkene Bjørn i naturen (1979) og Bjørnens liv (1999) om bjørn, men også en rekke artikler samt bøkene Aper – mennesker, slektskap og utvikling (1994, 2. utgave) og Menneskets opprinnelse (2001) om menneskets utvikling og utviklingslærens betydning i samfunnet.Kåre Elgmork var også en engasjert naturverner. Han var medlem av Det Norske Videnskaps-Akademi siden 1986, og ble slått til ridder av St. Olavs Orden. Les mer i Store norske leksikon zoologi